Mercadiño de Troco edición primavera
2026-04-15 17:00 - 2026-04-16 17:00 (Europe/Madrid) | Bico de Grao S. Coop. Galega, Ronda das Fontiñas, 226 baixo, Lugo
«Díganllo ás veciñas, á familia, á parella, ás amigas porque volve, un ano máis (e van 12), O MERCADIÑO DE TROCO de Bico de Grao edición primavera!
O funcionamento é o habitual: Tes algo que non uses? Está en bo estado? Pois que estea limpiño e digno de intercambiar porque seguro, seguro que a alguén lle fai avío.
A cambio, levas o que precises. Non se trata de caridade, senón dun xeito alternativo de economía e de resistencia.
Resistencia ao consumismo que nos afoga.
Resistencia a unha economía que esquece ás persoas.
Resistencia desde o cotiá, desde o pequeno, desde o colectivo.
Porque trocar tamén é coidarnos.
Porque compartir tamén é loitar.
Vémonos mércores 15 e xoves 16 de abril en Bico (de 17 a 20 horas)
Que este convite chegue moi lonxe! Que rule, que rule!»

Familiar "Vamos ao recreo"
2026-04-16 18:00 | MIHL, Av Infanta Elena, s/n, Lugo
Familiar «Vamos ao recreo»
TRÉMOLA TEATRO

Xoves, 16 de abril de 2026 18:00 hs.

Lugar: MIHL, Museo Interactivo da Historia de Lugo

Idade recomendada: A partir de 3 anos

Sinopse:
O recreo é o sitio máis divertido de todo o cole. Pero neste cole, o patio estaba separado por unha corda: nun lado xogaban as nenas e no outro, os nenos… ata que chegou Sara. Vindes con nós a descubrir como esta nena revolucionou todo o patio?
ENTRADA de balde a partir do 13/04/2026 – 16:00h. en https://entradaslugo.es/evento/vamos-ao-recreo?type=familiar

Charla "Xestión de pantallas para familias: entre móbiles, redes e videoxogos"
2026-04-16 18:30 | Centro de Convivencia Uxío Novoneyra, Rúa Quiroga Ballesteros, s/n, Lugo, Lugo, 27001
Xoves 16 de abril
De 18:30 a 20:00 h no salón de actos do Centro de Convivencia Uxío Novoneyra (2ª planta).
Participará Juan García, especialista en crianza dixital, nun encontro dinamizado por Unai Garma.
Un espazo para reflexionar e compartir ferramentas sobre o uso responsable das pantallas no fogar.
Entrada libre ata completar aforo

Palestra "A revolución galega de 1846"
2026-04-16 19:00 | O Vello Cárcere, Av. Alcalde Anxo López Pérez, 10, Lugo, Lugo, 27002, Spain
Palestra «A revolución galega de 1846: significado e relevancia histórica»
16 de abril de 2026
19:00 horas
O Vello Cárcere de Lugo

Presentación y firma de libros de "Conmigo muere tu secreto"
2026-04-16 19:30 | La Voz de la Verdad, Rúa Bispo Aguirre, 17, LUGO, Lugo, 27002, Spain
Presentación y firma de libros de «Conmigo muere tu secreto»
De Fernando Hernández González
Jueves 16 de abril de 2026
19:30 horas
Librería La Voz de la Verdad, Lugo

Concerto de Davit Khrikuli (piano)
2026-04-16 20:00 | Círculo das Artes, Praza Maior, 23, Lugo, Lugo, 27001, Spain
16 de abril 2026 – Círculo das Artes – 20:00 h
Obras de A. Scriabin, F. Liszt e F. Chopin
Nacido en Xeorxia en 2001, o pianista Davit Khrikuli perfílase como un dos artistas máis prometedores da súa xeración.
Khrikuli foi finalista do Concurso Internacional de Piano Frederic Chopin 2025, onde as súas interpretacións atraeron de forma excepcional a atención tanto do xurado como do público, obtendo unha aclamación que transcendeu con fartura os resultados finais.
Galardoado en numerosos concursos internacionais, Khrikuli gañou o Primeiro Premio no Concurso Internacional de Piano Cidade de Vigo 2024.
ENTRADAS
Venda de entradas para non socios: Taquilla do Círculo das Artes
Entradas para non socios: 15 €
Entradas estudantes: 5 €* (*menores de edad entrada gratuita)
Pódense reservar entradas escribindo a: filarmonicadelugo@gmail.com (A reserva non é obrigatoria)
+ INFORMACIÓN

Apresentaçom de livros das editoras Ardora e Ediçons Arredistas
2026-04-16 20:00 | Madia Leva, Serra de Ancares 18, Lugo
«Esta quinta-feira , dia 16 de abril, desde as 20h00, apresentamos no centro social dous livros das editoras Ardora e Ediçons Arredistas. Trata-se de Manual para destapar um polícia infiltrado, a primeira delas, e A mocidade nom se vende, a segunda, que resgata umha brochura editada pola AMI há mais dumha década.
O Manual para destapar um polícia infiltrado foi originalmente escrito em espanhol por militantes de diversos espaços que viveram a sua experiência entre os anos 2022 e 2024, e agora ediçons Ardora verte-o para o galego com um intuito eminentemente prático, com perspetiva de autodefesa.
Quanto A mocidade nom se vende, a obra recolhe testemunhos de tentativas falidas de pressom e chantagem a jovens arredistas na década dos 10 para trabalharem assalariados nas fileiras da AMI, fornecendo informaçom ao Reino de Espanha e nalguns casos fomentando a controvérsia e o divisionismo nas suas fileiras. Agora, Ediçons Arredistas permite a sua consulta em novo formato.» https://www.instagram.com/madialevagz/

Teatro - Ictus (anatomía de "A derradeira leición" de Castelao)
2026-04-16 20:30 | ​Auditorio Municipal Gustavo Freire, Parque da Milagrosa, Avda. da Coruña, s/n, Lugo, Lugo, 27003, Spain
Teatro – Ictus (anatomía de «A derradeira leición» de Castelao)
Chévere e CDN

Xoves, 16 de abril de 2026 20:30 hs.

Lugar: Auditorio Municipal Gustavo Freire

Idade recomendada: A partir dos 14 anos
Sinopse:
Para arrincar este proxecto xuntámonos de novo Patricia de Lorenzo, Miguel de Lira e Xesús Ron, o núcleo creativo do grupo Chévere co que iniciamos outras obras de gran proxección como Eroski Paraíso, Curva España ou N.E.V.E.R.M.O.R.E. que seguramente lembraredes.
O detonante para esta nova obra é o acto institucional de recepción do cadro de Castelao titulado A derradeira leición do mestre, que organizou o goberno galego a finais do 2018.
Oficialmente o goberno trae este cadro por primeira vez desde Arxentina a Galicia para ser a peza protagonista dunha exposición sobre a educación no primeiro terzo do século XX. Pero con ese acto de recepción previo o goberno e o presidente do goberno están expresando unha intención narrativa. Quérennos contar unha historia. E nós queremos descubrir como é esa historia. Porque ten toda a pinta de ser unha historia moi chula sobre como se constrúen as narrativas da memoria.
Na primeira foto que vimos dese acto de recepción, os membros do goberno e o resto de persoas convidadas rodeaban o cadro, que estaba deitado nunha mesa, seguindo con moita atención as explicacións que ofrecía unha experta en arte. Axiña pensamos nun cadro de Rembrandt. Seguro que o coñecedes: A lección de anatomía do Dr. Tulp. Ese no que aparece un grupo de cirurxiáns asistindo á disección pública do brazo dun cadáver. Esta asociación fíxonos entender o acto de recepción do cadro de Castelao non só como un acto protocolario, senón como unha auténtica lección de anatomía da memoria. Porque mostra en detalle como se disecciona a memoria dun obxecto. E non de calquera obxecto, senón daqueles que teñen unha carga simbólica poderosa.
Basta dicir que este cadro de Castelao é denominado o Gernika galego. Porque representa unha escena do terror desatado en Galicia, que Castelao convirte nunha homenaxe a Alexandre Bóveda, fusilado en agosto do 36 tras un xuízo militar sumarísimo sen base legal ningunha.
Por tanto estamos falando dun cadro que representa a nosa memoria democrática, que lembra que en Galicia non houbo guerra civil porque só houbo un bando, que asasinou impunemente a quen defendía a legalidade democrática e a quen tiña ideas distintas aos autores do golpe de estado. Un golpe que provocou unha alteración da nosa memoria colectiva aínda sen resolver. Un trauma que afectou xa a catro xeracións.
Ben, pois queremos contar a historia desa memoria traumática a través dunha historia persoal. Argallar un dispositivo documental para crear unha ficción.
Entendemos o conflito coa nosa memoria democrática como unha psicopatoloxía da memoria, é dicir, a forma en que esta se presenta alterada (amnesia selectiva, fabricación de falsos recordos etc.). Unha alteración da memoria colectiva á que nos podemos achegar a través da historia dun personaxe que sufre unha alteración da súa memoria persoal provocada por outro tipo de golpe, un ictus, que desencadea unha serie de secuelas denominadas Dano Cerebral Adquirido (DCA). A súa procura de solucións farémola nosa.
Pode unha persoa con DCA ter a chave para resolver o conflito coa nosa memoria democrática?
Iso é o que imos tratar de contar.
Por iso optamos por titular a obra así: Ictus, unha palabra latina que significa golpe súbito, dano, ferida. Pero non queremos esquecer a capacidade que ten a arte para facer memoria, ofrecendo testemuños sobre feitos históricos reais, e por iso colocamos un subtítulo que conecta o cadro de Castelao co de Rembrandt: a derradeira leición (de anatomía) do Dr. Castelao.
Un personaxe entra en escena e conta que sufriu un ictus que lle impide completar os seus recordos. Sabe que tivo o ictus ao saír dun acto que o goberno organizou na Cidade da Cultura para recibir o cadro de Castelao titulado “A derradeira leición do mestre”. Pero non lembra por que estaba alí ou por que lle interesaba ese cadro. Para iso ten que reconstruír todo o que esqueceu. Empeza elaborando un test de memoria que envía a outras persoas que estiveron nese acto. Quere saber por que estaba alí. Quere sabelo todo sobre aquel cadro. É o seu xeito de non esquecer o que importa.
ACCESIBILIDADE:
Esta obra conta con intérpretes de lingua de signos (LSE) en escena e audiodescrición en directo, por tanto a obra é accesible a persoas xordas signantes e a persoas con discapacidade visual.
A compañía ofrece a posibilidade de realizar un paseo táctil previo ao comezo da obra para persoas cegas e con discapacidade visual.
A obra conta con programa de man en lectura fácil.
Aviso sobre o paseo táctil!
Lembrámosvos que para participar no paseo táctil previo á obra é necesaria a inscrición previa.

Como me anoto? Só tes que enviar un correo electrónico a cultura@lugo.gal indicando o teu interese.
⏳ Importante: Tes de prazo ata o día anterior á función, xa que nese momento teremos que pasarlle a listaxe de peticións á compañía para que o teñan todo preparado. Esperámosvos!

ENTRADAS:
Adquisición de entradas a través do portal web entradaslugo.es e na Oficina de Turismo ata 3 horas antes do comezo de cada función; e no auditorio, o día da función, desde unha hora e media antes do comezo do espectáculo.

Concerto The New Raemon e McEnroe
2026-04-16 22:00 | Club Clavicémbalo, Rúa dos Paxariños, 23, Lugo, Lugo, 27002, Spain
Concerto The New Raemon e McEnroe
Xoves 16 de abril de 2026
22:00 horas
Club Clavicémbalo de Lugo
Promove: Facela Fest
Entradas
«A primeira vez a sensación foi tan boa que era cuestión de tempo unha segunda. Ramón Rodríguez (The New Raemon) e Ricardo Lezón (McEnroe) publicaron en 2016 o seu primeiro disco conxunto, Lluvia y truenos. Oito anos despois, recuncaron con Nuevos Bosques, un novo paso (dobre) da simbiose sonora entre estes dous consagrados músicos da escena independente.
E este vindeiro 16 de abril, no Clavi, teremos a fortuna de podelos ver, escoitar, sentir… xuntos! Será a terceira vez que Ricardo veña co FaCeLa e a terceira vez connosco tamén para Ramón. Un luxo gozar dos dous á vez, desa música que remexe fondamente a alma con notas e palabras sinxelas.
Un especial agradecemento a ambos os dous artistas, que co seu esforzo van facer este concerto posible. E tamén, como sempre, a Alberto do Clavi pola súa dispoñibilidade para que este evento único teña acubillo na nosa cidade.
Non vos despistedes coas entradas, que este vai ser un dos concertos máis bonitos do ano en Lugo.»
